[{"text_idx": "#000001", "text": "Un o\u2019r digwyddiadau niferus sydd wedi gorfod ail-drefnu dyddiad o ganlyniad i\u2019r argyfwng Coronavirus ydy gw\u0302yl FOCUS Wales yn Wrecsam, gyda\u2019r w\u0302yl bellach i\u2019w chynnal rhwng 7 a 10 Hydref 2020."}, {"text_idx": "#000002", "text": "Bellach mae\u2019r w\u0302yl hefyd wedi cyhoeddi ton gyntaf artistiaid diwygiedig y digwyddiad, ac wrth i 2020 nodi 10 mlwyddiant sefydlu\u2019r w\u0302yl, mae\u2019n addo bod yn glamp o benwythnos."}, {"text_idx": "#000003", "text": "Mae\u2019r w\u0302yl \u2018showce\u0302s\u2019 wedi mynd o nerth i nerth dros y blynyddoedd, ac enillodd wobr \u2018Best Festival for Emerging Talent\u2019 yn yr UK Festival Awards llynedd, gan hefyd dderbyn enwebiad am Wobr Gwyliau Ewropeaidd (European Festival Award) yn ddiweddar."}, {"text_idx": "#000004", "text": "Roedd yr w\u0302yl i fod i ddigwydd ym mis Mai yn o\u0302l yr arfer, ond oherwydd yr argyfwng COVID-19 penderfynodd y trefnwyr i ohirio\u2019r digwyddiad nes mis Hydref."}, {"text_idx": "#000005", "text": "Bydd yr holl fandiau braich sydd wedi eu prynu eisoes yn gymwys i\u2019w defnyddio dros ddyddiadau newydd yr w\u0302yl a thocynnau ar gyfer gigs unigol yn iawn i\u2019w defnyddio lle bu modd ail-drefnu\u2019r sioeau dan sylw."}, {"text_idx": "#000006", "text": "Y newyddion da ydy fod 98% o lein-yp gwreiddiol yr w\u0302yl wedi\u2019i gadarnhau ar gyfer y dyddiadau newydd gyda dros 250 o artistiaid o bob rhan o Gymru a thu hwnt yn perfformio. Dyma restr o\u2019r enwau sydd wedi ei hail-gadarnhau hyd yma:"}]